ARRONDO ALDASORO (EH Bildu, 2013-02-07):
Eskerrik asko presidente anderea. Egun guztioi.
Ezgaitasunak, dibertsitate funtzionala duten pertsonen egoera batere samurra ez da gaur egun. Adibidez, 2012. urtean Euskal Herrian kontratatu diren ezgaituen kopurua %23a jaitsi da, eta % 1,1ari egin diote kontratu mugagabea.
Are gehiago, lan merkatuak trabantza edo gutxiago ordaintzeko eta dirulaguntza jasotzeko aukera gisa hartzen diren langileak dira askotan.
No es fácil la situación que viven las personas con discapacidad o diversidad funcional. En el 2012 se ha reducido en un 23 % las contrataciones de estas personas y sólo el 1,1 % ha conseguido tener un contrato indefinido.
Norberaren autonomia sustatzeari dagokionez, murrizketen jasotzaileak dira ere. Menpekotasuna zaintzera bideratzen diren diru laguntzak eta zerbitzuak murrizten ari dira oro har. Gipuzkoa salbu, gainerako herrialdeetan norberaren laguntzailearen irudia ez dute garatu eta gero eta pertsona gutxiagok eskura ditzakete prestazioak.
Osasun alorrean, lehen ehuneko ehunean Osakidetzak finantzatzen zituen botikak, ordaindu behar dituzte orain eta material ortopedikoa ere garestitu egin zaie.
Hezkuntzan ere ezarritako murrizketek eragina zuzena dute behar bereziak dituzten pertsonengan, ikasleengan. Duela urte batzuk, oparo aldian bazterketa eta aniztasunaren integratze eza ezagutu dute, eta egungo egoerak ikusezinak eta baztertuak izatea eramaten ditu.
Horregatik, gastu soziala eta berdintasun politikak egin behar direla diogu. Are gehiago berdintasunen ikuspuntutik, ezgaitasunak dituzten emakumeak oraindik intentsitate handiagoz jasaten baitituzte egoera diskriminatzailea.
En este ámbito, también son las mujeres discapacitadas las que sufren con mayor intensidad la situación de discriminación.
Ikuspuntu horretatik heldu diogu proposamen hau lantzeari eta adosteari, zenbait eduki agertzeko asmoarekin. Horren ondorioz, erdibidekoaren lehenengo puntuan salatu beharrekoa salatzen dugu kasu honetan.
Estatutik arlo honetan ere gauzatzen ari diren erasoak, baina horretaz gain guretzat garrantzitsuak diren beste puntu batzuk ere jorratzen dira adostutako erdibidekoan. Izan ere, EH Bilduren lehentasun nagusietako bat pertsona ororen bizimodu duina bermatzea jasotzen da proposamen honetan.
Duintasun hori lortzeko bidean neurri guzti-guztiak dira beharrezkoak, eragile ezberdinen ekarpena eta ekimenak barne, murrizketak ezartzea izan ezik. Horregatik Euskal erakunde ezberdinei duintasuna babesteko neurriak hartzeko eskaera zuzena egiten diogu.
Eskaera hori egokia da gaur egun, Euskal Autonomi Erkidegoko Jaurlaritzan ere murrizketen odei beltzak ailegatzen ari direnean, trumoiak eta txinpartak entzuten eta agertzen diren honetan.
Horregatik, gure sistema propio babesteko, eraikitzeko eta elikatzeko ahalegin eta konpromezuak hartzea eskatzen dugu, horretarako eskumen eta bitarte guztiak bereganatuz. Han dugu gizarte zerbitzuen legea ataka sailean dagoena, bere potentzialitateak garatzeko beharra eta denon ahalegina eta konpromezua eskatzen duena.
Eta bukatzeko, nola ez, bide hori egiteko oinarrizkoa iruditzen zaigun eragileen parte hartzea bermatzea. Kasu honetan dibertsitate funtzionala duten eragileen parte hartze jarraitua izatea eta ez bakarrik euren ahotsa puntualki entzuteko, baizik eta arloko politikak diseinatzeko eta kudeatzeko, horren guztia aukera izateko.
Eta, hau da, azken batean bide lagun izateko. Gure ustez beste hitzekin izanda ere, pentsatzen dugu onarturiko erdibidean gure ekarpen hauek jasotzen direla eta horregatik babesten dugu.
Orain, hurrengo faseari ekin beharko diogu, hitzetatik ekintzetara pasatzea, zenbaitetan beharrezkoak diren adierazpenetatik babes eremu hori garatzeko ekintzak bideratzea.
Bukatzeko, erdibidekoan aipatzen den gai baten inguruko gogoetatxoa egin nahi dugu: bizitza independentea sustatzea. Azken finean mota hauetako proposamen guztien atzean dibertsitatea funtzionala ezgaitasuna duten pertsonen autonomia eta herritartasun osoa lortzearen apustua dago. Bakoitzak bere bizitza proiektua era aske batean garatzeko aukera...
...eta herritartasun osoa lortzearen apustua dago. Bakoitzak bere bizitza proiektua era aske batean garatzeko aukera izatea eta hori eskuratzeko urratsak egin behar dira arlo desberdinetan, eta gure kasuan badaude bereziki jorratu beharreko ekimenak. Arreta pertsonala da horietako bat.
Horregatik hemendik aurrerantzean horren alde lan egiteko eta ekimenak aurkezteko konpromezua hartzen dugu, pertsona ororen duintasuna lortzeko eta hobetzeko bidea luzea da, baina ekingo diogu.
Eta ezin dugu pasatzen utzi tarte hau Arabako Eginaren Eginez taldeari egin zaiona salatu gabe. Urte askotan hainbeste lan egin ondoren, diru-laguntza kentzea erabaki zuen Foru Aldundiak, mobilizazio ugari egin dituzte eta egiten ari dira. Eta horren ondorioz, diru-laguntza erdia edo jasoko dutela dirudi. Ez da nahikoa gure ustez, eta hemendik gure elkartasuna adierazten diegu, beraiei eta beraiek bezala dauden guztiei.
Eskerrik asko.